इलाहाबाद विश्वविद्यालय के VC के समर्थन में उतरे सभी वार्डनों का भी इस्तीफा - allahabad university vice chancellor rattan lal hangloo resign sexual harassment wardens support
इलाहाबाद विश्वविद्यालय के VC के समर्थन में उतरे सभी वार्डनों का भी इस्तीफा
नई दिल्ली/टीम डिजिटल। इलाहाबाद विश्वविद्यालय के कुलपति रतन लाल हंगलू ने बुधवार को अपने पद से इस्तीफा दे दिया। उनके करीबी सूत्रों ने यह जानकारी दी। हंगलू वित्तीय और प्रशासनिक अनियमितताओं को लेकर 2016 से निगरानी में थे।
प्राइवेट सेक्टर के सहारे #AdoptAHeritage Project का दायरा बढ़ाने में जुटी मोदी सरकार
उन्हें यौन उत्पीड़न की शिकायतों को उपयुक्त ढंग से नहीं निपटाने और छात्राओं के लिए शिकायत निवारण प्रणाली की कमी को लेकर पिछले सप्ताह राष्ट्रीय महिला आयोग ने भी तलब किया था। सूत्रों ने बताया कि हंगलू ने केंद्रीय मानव संसाधन मंत्रालय को अपना इस्तीफा सौंप दिया।
कुलपति के बाद सभी वार्डन ने की इस्तीफे की पेशकश
इलाहाबाद केंद्रीय विश्वविद्यालय के कुलपति प्रोफेसर रतन लाल हांगलू समेत पांच प्रशासनिक अधिकारियों ने बुधवार को अपने पद से इस्तीफा दे दिया जिसके बाद संस्थान के लगभग सभी हॉस्टल वार्डन ने अपने अपने त्यागपत्र की पेशकश की है। विश्वविद्यालय के जनसंपर्क अधिकारी डॉक्टर चितरंजन कुमार ने बृहस्पतिवार को बताया, 'लगभग सभी हॉस्टल वार्डन भी इस्तीफे की पेशकश करने जा रहे हैं। आज सुबह 8-10 हॉस्टल वार्डन से मेरी बात हुई है.. यह उनका अपना निर्णय है। इनमें गल्र्स और ब्वॉयज हॉस्टल के वार्डन शामिल हैं। विश्वविद्यालय में बाहरी हस्तक्षेप बढ़ गया है और यह संस्थान की स्वायत्तता से भी जुड़ा मामला है।'
#NewYear2020 में प्राइवेट सेक्टर में बंपर नौकरियों की आ सकती है बहार
बता दें कि इलाहाबाद केंद्रीय विश्वविद्यालय के कुलपति प्रोफेसर रतन लाल हांगलू ने भ्रष्टाचार के आरोपों के बीच बुधवार को अपने पद से इस्तीफा दे दिया। हांगलू ने केंद्रीय मानव संसाधन विकास मंत्रालय और राष्ट्रपति को अपना इस्तीफा भेजा। डॉक्टर चितरंजन कुमार ने बताया कि विश्वविद्यालय के रजिस्ट्रार प्रोफेसर एनके शुक्ल, वित्त अधिकारी डॉक्टर सुनील कांत मिश्र और चीफ प्रॉक्टर प्रोफेसर राम सेवक दूबे ने भी बुधवार को ही अपने पद से इस्तीफा दे दिया है।
पटनीटॉप में अवैध निर्माण की CBI जांच का J&K हाई कोर्ट ने दिया आदेश
उन्होंने कहा 'मैं आज अपना इस्तीफा सौंप दूंगा।’’ प्रोफेसर हांगलू का कार्यकाल पांच वर्ष का था और उन्होंने एक वर्ष पूर्व ही विश्वविद्यालय के कुलपति के पद से इस्तीफा दे दिया। विश्वविद्यालय में कुल 15 या 16 हॉस्टल हैं। प्रोफेसर हांगलू पर महिला उत्पीडऩ को लेकर भी आरोप लगा था और राष्ट्रीय महिला आयोग से शिकायत की गई थी। आयोग ने उन्हें दिल्ली तलब किया था।
Allahabad University BHU students BJP RSS PMO BSP